
LAZDIJŲ RAJONO SAVIVALDYBĖS TARYBOS SPRENDIMO 
„DĖL STATINIŲ ĮTRAUKIMO Į APSKAITĄ IR VALSTYBĖS NEKILNOJAMOJO TURTO (PĖSČIŲJŲ (DVIRAČIŲ) TAKŲ)  PERĖMIMO LAZDIJŲ RAJONO SAVIVALDYBĖS NUOSAVYBĖN IR ŠIO TURTO PERDAVIMO LAZDIJŲ RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI JUO PATIKĖJIMO TEISE“ PROJEKTO
AIŠKINAMASIS RAŠTAS

2025-10-21 

[bookmark: _Hlk36450002]Lazdijų rajono savivaldybės tarybos sprendimo „Dėl statinių įtraukimo į apskaitą ir valstybės nekilnojamojo turto (pėsčiųjų (dviračių) takų)  perėmimo Lazdijų rajono savivaldybės nuosavybėn ir šio turto perdavimo Lazdijų rajono savivaldybės administracijai valdyti, naudoti ir disponuoti juo patikėjimo teise“ projektas parengtas vadovaujantis Lietuvos Respublikos vietos savivaldos įstatymo 6 straipsnio 32 punktu, 15 straipsnio 2 dalies 19 punktu ir 15 straipsnio 4 dalimi Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu, 2 dalimi, 4 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis,  ir atsižvelgiant į tai, kad pėsčiųjų (dviračių) takai esantys Lazdijuose, Turistų gatvėje, iš Lazdijų miesto merijos apskaitos nebuvo perduoti į Lazdijų rajono savivaldybės administracijos apskaitą, bei į Lazdijų rajono savivaldybės administracijos Infrastruktūros skyriaus 2025-10-07 raštą Nr. VD-511 „Dėl valstybės nekilnojamojo turto perdavimo savivaldybės nuosavybėn ir jo įregistravimo Nekilnojamojo turto registre“. 
[bookmark: _Hlk113868095][bookmark: _Hlk30143734][bookmark: _Hlk109813147]	Šio sprendimo projekto tikslas – įpareigoti Lazdijų rajono savivaldybės administraciją įtraukti į Lazdijų rajono savivaldybės administracijos apskaitą atkuriamąja verte pagal inventorinius duomenis šiuos statinius: kitus inžinerinius statinius – pėsčiųjų (dviračių) taką Turistų g. (žymėjimas plane – 1-44), esantį  Lazdijų r. sav., Lazdijų m., Turistų g.; kitus inžinerinius statinius – pėsčiųjų (dviračių) taką Turistų g. (žymėjimas plane – 1-34), esantį  Lazdijų r. sav., Lazdijų m., Turistų g..  Perimti Lazdijų rajono savivaldybės nuosavybėn savivaldybės faktiškai valdomą valstybės nekilnojamąjį turtą (pėsčiųjų (dviračių) takus) pagal priedą.  Nustatyti, kad perėmus šio sprendimo 2 punkte nurodytą nekilnojamąjį turtą Lazdijų rajono savivaldybės nuosavybėn, jis perduodamas Lazdijų rajono savivaldybės administracijai (kodas 188714992) savarankiškųjų savivaldybių funkcijų – savivaldybei nuosavybės teise priklausančios žemės ir kito turto valdymas, naudojimas ir disponavimas juo bei savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas – įgyvendinimui, valdyti, naudoti ir disponuoti juo patikėjimo teise.  Įgalioti: Lazdijų rajono savivaldybės administraciją Nekilnojamojo turto registre įregistruoti daiktines teises į Lazdijų rajono savivaldybės nuosavybėn perimtą nekilnojamąjį turtą; Lazdijų rajono savivaldybės merą, o jo dėl ligos, komandiruotės, atostogų ar kitų objektyvių priežasčių nesant – Lazdijų rajono savivaldybės vicemerą, Lazdijų rajono savivaldybės vardu pasirašyti šio sprendimo 1 punkte nurodyto turto, perduodamo Lazdijų rajono savivaldybės administracijai valdyti, naudoti ir disponuoti juo patikėjimo teise, perdavimo ir priėmimo aktą.
Parengtas sprendimo projektas neprieštarauja galiojantiems teisės aktams. 
Priėmus sprendimo projektą, kitų teisės aktų keisti nereikės.
Priėmus sprendimo projektą, neigiamų pasekmių nenumatoma. 
Dėl sprendimo projekto pastabų ir pasiūlymų negauta. 
Sprendimo projektą parengė Lazdijų rajono savivaldybės administracijos Apskaitos,  finansų ir turto valdymo skyriaus vedėjo pavaduotoja Jolita Galvanauskienė. 

